Държавен вестник, бр. 48, 2006 г., стр. 101

Б Р О Й  48
Д Ъ Р Ж А В Е Н   В Е С Т Н И К
С Т Р .  101
6. трите имена, ЕГН и адрес на представите-
лите на производителя или дистрибутора, при-
съствали на унищожаването;
7. номер на заповедта на ръководителя на
съответния контролен орган, с която се разпо-
режда унищожаването, когато унищожаването
е организирано от контролен орган;
8. вид, количество и описание на унищоже-
ните стоки;
9. място, начин, дата и час, в който е извър-
шено унищожаването;
10. подписи на съставителя и на лицата, из-
вършили унищожаването;
11. подписи на лицата, присъствали на уни-
щожаването.
(2) Протоколът се съставя в два екземпля-
ра—един за контролния орган и един за произ-
водителя или дистрибутора.
Раздел V
Обезщетяване на потребителите чрез запла-
щане или замяна в случаите на изземване на
опасни стоки
Чл. 19. Потребителите, които връщат опас-
на стока в рамките на кампания по изземване,
организирана от производителя или дистрибу-
тора, имат право на обезщетение, като могат да
избират между следните възможности:
1. възстановяване на цената, на която стока-
та е закупена, или
2. заменяне на опасната стока с безопасна
стока от същия вид, цена и качество.
Чл. 20. (1) Производителят или дистрибуто-
рът е длъжен да обезщети потребителя в мо-
мента на изземването на опасната стока.
(2) Когато обезщетяването на потребителя се
извършва чрез замяна на опасната стока с безо-
пасна и производителят или дистрибуторът не
разполага с безопасна стока в момента на иззем-
ването, той е длъжен да обезщети потребителя в
срок един месец от деня на изземването.
Чл. 21. (1) Потребителят предявява искането
за обезщетение писмено по начина и в сроковете,
посочени в информацията по чл. 10, ал. 3, т. 4.
(2) Потребителят посочва предпочитания от
него начин за обезщетяване и адрес за връзка.
(3) Потребителят прилага документи, уста-
новяващи претенцията му по основание и по
размер—касова бележка, фактура и други.
Чл. 22. Отговорността на производителите
и на дистрибуторите спрямо потребителя е со-
лидарна.
Чл. 23. Правата на потребителите по наред-
бата се упражняват независимо от правата,
които те имат по реда на друг нормативен акт.
Раздел VI
Разходи за изтегляне от пазара, изземване от
потребителите и унищожаване на опасните
стоки
Чл. 24. (1) Всички разходи за изтегляне от
пазара, изземване от потребителите и унищо-
жаване на опасните стоки са за сметка на про-
изводителите и дистрибуторите.
(2) Отговорността на производителите и
дистрибуторите за заплащане на разходите по
ал. 1 е солидарна.
Чл. 25. Контролният орган, който е органи-
зирал изтеглянето от пазара, изземването от
потребителите и/или унищожаването на опас-
на стока, представя на производителя или дис-
трибутора документи за всички направени раз-
ходи по изтеглянето, изземването или унищо-
жаването, в т. ч. разходите за извършените ла-
бораторни анализи, и го уведомява за задълже-
нието му да ги възстанови.
Допълнителна разпоредба
§ 1. “Унищожаване” по смисъла на наредба-
та означава разрушаване целостта на стоката
по такъв начин, че тя да престане да бъде из-
ползваема и опасна.
Заключителни разпоредби
§ 2. Наредбата се приема на основание чл. 99
от Закона за защита на потребителите (обн.,
ДВ, бр. 99 от 2005 г.; изм., бр. 30 от 2006 г.).
§ 3. Изпълнението на наредбата се възлага
на министъра на икономиката и енергетиката.
§ 4. Наредбата влиза в сила от 10 юни 2006 г.
40311
ПОСТАНОВЛЕНИЕ № 131
ОТ 5 ЮНИ 2006 Г.
за предоставяне на допълнителни субсидии за
Българското национално радио и за Българ-
ската телеграфна агенция за 2006 г.
МИНИСТЕРСКИЯТ СЪВЕТ
П О С Т А Н О В И :
Чл. 1. Министърът на финансите да предос-
тави допълнителни субсидии от централния
бюджет за 2006 г., както следва:
1. по бюджета на Българското национално
радио—50 000 лв.;
2. по бюджета на Българската телеграфна
агенция—50 000 лв.
Чл. 2. (1) Субсидиите по чл. 1 да се използ-
ват за финансиране на кореспондентски бюра
на Българското национално радио и на Българ-
ската телеграфна агенция в Брюксел, Кралство
Белгия, считано от 1 юли 2006 г.
(2) Субсидията по ал. 1 да се осигури чрез
преструктуриране на целевите разходи по цен-
тралния бюджет за 2006 г.
Чл. 3. Министърът на финансите да извър-
ши налагащите се промени по съответните бю-
джети за 2006 г.
Заключителна разпоредба
Параграф единствен. Постановлението се
приема на основание чл. 28, ал. 1 от Закона за
устройството на държавния бюджет.
Министър-председател:
Сергей Станишев
Главен секретар на Министерския съвет:
Севдалин Мавров
40490